നരേന്ദ്ര മോദി രാജ്യം കണ്ട മികച്ച ജനാധിപത്യ നേതാവെന്ന് അമിത് ഷാ പരിഹാസവുമായി ടെന്നീസ് ഇതിഹാസം മാര്ട്ടിന Latest പ്രധാനമന്ത്രി നരേന്ദ്രമോദിയെ പുകഴ്ത്തിക്കൊണ്ടുള്ള അമിത് ഷായുടെ വാക്കുകളെ പരിഹസിച്ച് വനിതാ ടെന്നീസ് ഇതിഹാസം മാര്ട്ടിന നവരത്തിലോവ. പ്രധാനമന്ത്രി നരേന്ദ്രമോദി ഏകാധിപതിയല്ലെന്നും രാജ്യം കണ്ടിട്ടുള്ളതില് ഏറ്റവും മികച്ച ജനാധിപത്യ നേതാവാണെന്ന കേന്ദ്ര ആഭ്യന്തരമന്ത്രിയുടെ വാക്കുകള്ക്കാണ് മാര്ട്ടിനയുടെ പരിഹാസം. എന്റെ അടുത്ത തമാശ എന്ന കുറിപ്പിനൊപ്പം അമ്ബരപ്പ് പ്രകടമാക്കുന്ന ഇമോജിയും കോമാളിയുടെ ഇമോജിയും ഉള്പ്പെടുത്തിയാണ് അമിത് ഷായുടെ പരാമര്ശങ്ങള് അടങ്ങുന്ന വാര്ത്ത് മാര്ട്ടിന പങ്കുവച്ചിരിക്കുന്നത്. എന്തായാലും മാര്ട്ടിനയുടെ പരിഹാസം കുറിക്ക് കൊണ്ടുവെന്ന് വ്യക്തമാക്കുന്നതാണ് ട്വീറ്റിന് ലഭിക്കുന്ന പ്രതികരണങ്ങള്. 2019ല് മോദിയേയും ട്രംപിനേയും ഉള്പ്പെടുത്തിയുള്ള മാര്ട്ടിനയുടെ പ്രതികരണത്തിനും രൂക്ഷ പ്രതികരണങ്ങള് നേരിട്ടിരുന്നു. ഇന്നലെ രാത്രിയോടെ നടത്തിയ പ്രതികരണം ഇതിനോടകം വൈറലായിക്കഴിഞ്ഞു. ഞായറാഴ്ചയാണ് സന്സദ് ടിവിക്ക് നല്കിയ അഭിമുഖത്തില് അമിത് ഷാ ഇക്കാര്യങ്ങള് പറഞ്ഞത്. പ്രധാനമന്ത്രിയേപ്പോലുള്ള ഒരു മികച്ച ശ്രോതാവിനെ താന് കണ്ടിട്ടില്ലെന്നും അദ്ദേഹം എല്ലാവരുടേയും അഭിപ്രായവും നിര്ദ്ദേശങ്ങളും കേള്ക്കുമെന്നും അമിത് ഷാ പറഞ്ഞിരുന്നു. And for my next joke . English Summary : amit shahs praise for pm modi evaluated as joke by tennis star martina navratilova